laion/Wikipedia-Exotic huggingface dataset:
רכס מיסטי

רכס מיסטי (באנגלית: Misty Range) הוא רכס הרים בהרי הרוקי הקנדיים, הממוקם מזרחית לדרך המהירה ביגהורן באזור קאנאנאסקיס, בפרובינציית אלברטה שבקנדה. הרכס מהווה תת-רכס של רכס היי רוק בדרום הרכסים הקונטיננטליים. שטחו של הרכס 136 קמ"ר, אורכו 18 ק"מ (מדרום לצפון) ורוחבו 16 ק"מ (ממזרח למערב). הגבוהה בהרי הרכס הוא הר ריי שגובהו 3,218 מטרים. הרכס הוא הרכס הגבוה ביותר בהרי הרוקי הקנדיים הדרומים. הפסגות העיקריות ברכס הן: ג'ורג' דוסון נתן לרכס מיסטי (מילולית: "הרכס הערפילי") את שמו, בשנת 1884 (וכן נתן להר סטורם (מילולית: "הר הסופה") ולהר מיסט (מילולית: "הר הערפל") את שמם באותו מועד), לאחר שחווה מזג אוויר סוער במיוחד בעת שסקר את האזור. סיבה נוספת לשם ההרים הם הערפילים המכסים אותם בחודשי החורף (אף שדוסון לא ראה ערפילים אלה). שמו של הר ארת'וזה ניתן מאוחר יותר. הרכס באתר peakbagger הרכס באתר peakfinder נתונים גאוגרפיים על הרכס נתונים היסטוריים
לילית אורל

לילית אורל (שם מדעי: Strix uralensis) היא מין של דורס לילה מהסוג לילית המצויה בצפון אירואסיה. אורך הלילית 50–61 ס"מ, מוטת כנפיה 110–134 ס"מ ומשקלה 500–730 גרם בזכרים ו-720–1,300 גרם בנקבות. הלילית לבנה עם עיטורים כהים על החזה וצידי הפנים. היא בעלת נוצות עבות המגוננות עליה מהקור, כנפיים בעלות ציצות העוזרות לה לעוף בשקט ו-4 טפרים בכל רגל. הליליות נפוצות ביערות הטייגה והיערות של צפון אירופה, מרכז אירופה וצפון אסיה מסקנדינביה עד לסחלין, קוריאה ויפן. הלילית ישנה במשך היום ויוצאת בלילות לצוד. הלילית משתמשת בשמיעתה החדה כדי ללכוד טרף גם בחושך ובקור. היא ניזונה בעיקר מנברנים ומכרסמים נוספים. היא טורפת גם עופות שונים עד לגודל יונת ענק, שכווי אירופי או עורבני שחור כיפה. הטרף נתפס באמצעות הטפרים המעוקלים ואיתו הלילית עפה למסתורה לאכול אותו. Strix uralensis daurica Strix uralensis fuscescens Strix uralensis hondoensis Strix uralensis japonica Strix uralensis liturata Strix uralensis macroura Strix uralensis momiyamae Strix uralensis nikolskii Strix uralensis uralensis Strix uralensis yenisseensis מדיה וקבצים בנושא לילית אורל בוויקישיתוף לילית אורל, באתר ITIS (באנגלית) לילית אורל, באתר NCBI (באנגלית) לילית אורל, באתר Animal Diversity Web (באנגלית) לילית אורל, באתר GBIF (באנגלית) לילית אורל באתר הרשימה האדומה של IUCN
אנדרטת אליושה

אנדרטת אליושה, או בשמה הרשמי: למגיני המרחב הארקטי הסובייטי במלחמה הפטריוטית הגדולה (ברוסית: Защитникам Советского Заполярья в годы Великой Отечественной войны), היא אנדרטה בעיר מורמנסק שבצפון-מערב רוסיה. היא הוקמה בשנת 1974 לכבוד חיילי, מלחי וטייסי ברית המועצות אשר הגנו על העיר וסביבתה מפני התקפות גרמניה הנאצית במלחמת העולם השנייה. אנדרטה למגיני מורמנסק נועדה לקום בחמש הפינות, הכיכר המרכזית של העיר, אך הוחלט במקום זאת להקימה על גבעה הצופה אל העיר ואל מפרץ קולה, המוליך ממנה אל הים הפתוח. הכספים להקמת האנדרטה נאספו מן הציבור. בניית האנדרטה החלה ב-1969 והסתיימה ב-1974. יוצריה היו האדריכל א.א. פוקרובסקי (Pokrovsky) והפסל א.ד. ברודסקי (Brodsky). האנדרטה נחנכה בטקס חגיגי ב-19 באוקטובר 1974, לצלילי 30 מטחי כבוד של תותחים שירתה הסיירת מורמנסק במפרץ קולה. האנדרטה היא פסל של חייל עוטה מעיל חורף וחובש קסדה, שתת מקלע תלוי על כתפו. פני החייל פונות מערבה אל עבר עמק התהילה, אתר שבו ניטשו קרבות מרים בקיץ 1941 בין מגיני מורמנסק לבין הגרמנים התוקפים. גובה הפסל לרבות בסיסו הוא 35.5 מטר. ככזה הוא הפסל השני בגובהו ברוסיה לאחר אנדרטת אמא מולדת שבעיר וולגוגרד. הפסל חלול, ומשקלו למעלה מ-5,000 טון. בתחתיתו קבועים שני תאים: באחד נטמנה קופסה ובה עפר מעמק התהילה ומאתר קרבות נוסף בנהר ורמן; באחר נטמן מיכל מי ים שנלקחו מאתר טביעתה של ספינת סיור "טומאן" מצפון למורמנסק. ספינה זו טבעה ב-10 באוגוסט 1941 תוך קרב עם שלוש משחתות גרמניות. לפני הפסל מוצב משטח של אבן שחורה, שעליו דולקת אש תמיד. בקרבתו מוצבת אסטלת גרניט ועליה כתובת זיכרון. מאחורי הפסל ולצידו ניצב מבנה של פירמידה משולשת, שלדברי יוצרי האנדרטה מסמל דגל אדום המונף בחצי התורן. בשולי האתר מוצבים שני תותחי נ"מ, שכמותם ניצבו על אותה גבעה במהלך המלחמה. ב-9 במאי 1975 נקבר חייל סובייטי אלמוני מתחת לפסל, לכן אש התמיד דולקת באנדרטה. בשנת 2004 הוצב באתר כותל ועליו לוח זיכרון לערים גיבורות ברוסיה, שמורמנסק היא אחת מהן. אז גם הוטמנה באתר קופסה ובה עפר מערים אלו. מדיה וקבצים בנושא אנדרטת אליושה בוויקישיתוף
דמויי-קנגורו

דמויי-קנגורו (שם מדעי: Macropodiformes) היא תת-סדרה מסדרת הקנגוראים ובה הגדולים שבכיסאים. המין הגדול בסדרה הוא קנגורו אדום שגובהו עד 2 מטר ומשקלו יכול להגיע ל-150 ק"ג. בעבר היו מינים גדולים עוד יותר כמו הפרוקופטודון שהגיע למשקל 230 ק"ג, אך רוב המינים בתת-הסדרה קטנים בהרבה. יצורים אלה חיים רק באוסטרליה והאיים הקרובים אליה וניזונים בעיקר מעשב וצמחייה דומה או מעלים. הם חיים הן ביערות גשם טרופיים והן בין ערבות פתוחות ובין סלעים ואפילו במדבריות הקשים של מרכז היבשת. הרגלם לקפץ עוזר להם להינצל מסכנות וכן לנוע במהירות על האדמה. לנקבות ישנו כיס בתוכו גורם מוצא מחסה וגם יונק ממנו עד לבגרות. משפחה Balbaridae - נכחדה משפחה קנגוריים (Macropodidae) - בה 11 סוגים משפחה קנגוריים חולדתיים (Potoroidae) - בה 4 סוגים משפחה קנגוריים מושקים (Hypsiprymnodontidae) סוג ומין יחיד קנגוריל המושק (Hypsiprymnodon moschatus) מדיה וקבצים בנושא דמויי-קנגורו בוויקישיתוף דמויי-קנגורו, באתר ITIS (באנגלית) דמויי-קנגורו, באתר האנציקלופדיה של החיים (באנגלית)
מעבר הייווד

מעבר הייווד (באנגלית: Highwood Pass) הוא מעבר הרים באזור קאנאנאסקיס שבפרובינציית אלברטה שבקנדה. מעבר ההרים נמצא בהרי הרוקי הקנדיים, מערבית להר ריי והר ארת'וזה ברכס מיסטי, דרומית למעבר אלבו. מעבר הייווד הוא מעבר ההרים הסלול הגבוה ביותר בקנדה- המעבר מתנשא בגובה של 2,210 מטרים מעל פני הים. המעבר נמצא בתוך הפארק הפרובינציאלי פיטר לוהיד ועובר לאורכו הכביש המהיר אלברטה 40.  מעבר הייווד מהווה את מקורו של נהר הייווד. שביל קאנאנאסקיס עובר דרך מעבר ההרים, ומקשר בין מספר רב של אתרי מחנאות ואתרי נופש. המעבר סגור מדי שנה בין דצמבר ליוני, על מנת להגן על חיות הבר החיות לצידו. המעבר באתר peakfinder תמונות של אזור מעבר הייווד תמונות של המעבר מידע על המעבר באתר summitpost מזג אוויר במעבר הייווד - נתונים סטטיסטיים נתוני מזג אוויר עדכניים של מעבר הייווד מסלולי הליכה באזור מעבר הייווד מידע לרוכבי אופניים על נסיעה במעבר הייווד מידע גאוגרפי מידע על המעבר באתר summitpost
פוסומים

פוסומים (באנגלית: possums) היא קבוצה לא-טקסונומית בתת-סדרת דמויי-קוסקוס שכוללת יונקי כיס החיים באוסטרליה ובגינאה החדשה. חלקם גם הפכו למינים פולשים בניו זילנד ובסין. הפוסומים משויכים לאחת מהמשפחות הבאות בתת-סדרת דמויי הקוסקוס: פוסומים זנבות-טבעת, פוסומים ננסיים, פוסומים מנוצי-זנב, פוסומי דבש וקוסקוסיים; עם זאת, אחדים מהסוגים במשפחות הללו אינם שייכים לקבוצה. הפוסומים מגוונים בגודלם מהמין פוסום זנב-טבעת נחושתי שגודלו כחתול ועד למין פוסום ננסי זוטי שקטן מן העכבר. אורכם 5–12 ס"מ ומשקלם 10–50 גרם. הם בעלי פרווה צמרירית או חלקה וזנב ארוך שמשמש אותם לטיפוס ואחיזה. אלו יצורים שוכני עצים ברובם והם יורדים לקרקע לעיתים רחוקות. הם ניזונים מצוף, פירות, עלים ובעלי חיים קטנים. רובם פעילי לילה. סוג: פוסום זנב-מברשת (Trichosurus) סוג ומין יחיד: פוסום זנב-קשקש (Wyulda squamicaudata) סוג: פוסום זנב-טבעת (Pseudocheirus) סוג: פוסום זנב-טבעת דק (Pseudochirulus) סוג: פוסום זנב-טבעת מדומה (Pseudochirops) סוג ומין יחיד: פוסום למורי (Hemibelideus lemuroides) סוג ומין יחיד: פוסום הסלע (Petropseudes dahli) סוג: פוסום מפוספס Dactylopsila סוג ומין יחיד: פוסום מפוספס ארך-אצבע (Dactylopsila palpator) סוג ומין יחיד: פוסום הסנאי (Gymnobelideus leadbeateri) סוג ומין יחיד: פוסום מנוצה-זנב (Distoechurus pennatus) סוג: פוסום ננסי (Cercartetus) סוג ומין יחיד: פוסום ננסי הררי (Burramys parvus) סוג ומין יחיד: פוסום דבש (Tarsipes rostratus) פוסומים, באתר ITIS (באנגלית) פוסומים, באתר האנציקלופדיה של החיים (באנגלית)
גואנפצין

גואנפצין (באנגלית: Guanfacine, נמכרת בשם המסחרי "Intuniv") היא תרופה המשמשת לטיפול בהפרעת קשב והיפראקטיביות (ADHD) וביתר לחץ דם. התרופה משמשת כאגוניסט אדרנגי מסוג אלפא-2 (אנ') על ידי השפעתו של הקולטן אלפא-2 אשר תפקידו לווסת את שחרורו של המעביר העצבי נוראדרנלין בתא הקדם סינפטי. גואנפצין עובד בדומה לקלונידין. ביוני 2015 הודיעה טבע על השקת הגרסה הגנרית של INTUNIV Guanfacine במינון 1 מ"ג, 2 מ"ג, 3 מ"ג ו-4 מ"ג בארצות הברית - טבליות Guanfacine בשחרור מושהה. Guanfacine משמש כטיפול לא ממריץ לבד או עם ממריצים לטיפול בילדים ובני נוער עם הפרעת קשב והיפראקטיביות. כמו כן הוא משמש לטיפול בלחץ דם גבוה. גואנפצין ידוע כתרופת קו-שני לטיפול בהפרעת קשב וריכוז כשקיים ברקע חרדות או הפרעות נפשיות אחרות, או כשהמטופל סובל מלחץ דם גבוה. התרופה אושרה על ידי ה-FDA ב-2010 אך לא רשומה בישראל, וניתן לקנות אותו רק ביבוא אישי עם טופס 29, בישראל ניתן לייבא; מ"ג Guanfacine ER 1,2,3,4 וכן מ"ג Guanfacine Hydrochloride 1,2. בשנת 2023 התרופה נרשמה במשרד הבריאות עם טופס 29 מוסדי וחלק מהקופ"ח החלו למכור אתו בישראל כטיפול התחלתי, התרופה ניתנת בכדור של 1 מ"ג מיליגרם ליום, את המינון ניתן להעלות בכל שבוע, בכ-1 מיליגרם ליום, כאשר המנה היומית אינה חורגת מה-4 מ"ג ליום אצל ילדים ו-7 מ"ג אצל מבוגרים. תופעות לוואי של גונאצפין תלויות מינון. בשכיחות של 10%: ישנוניות, עייפות, כאבי ראש, כאב בטן. בשכיחות של פחות מ-10%: סיוטים, סחרחורת, חוסר אנרגיה, האטה בקצב הלב, לחץ דם נמוך, תחושת חולשה כאשר עומדים במהירות, בחילות, שלשולים, עצירות, יובש בפה, בריחת שתן ופריחה. תופעות לוואי אופייניות כגון עייפות, עצבנות, כאבי בטן, יכולות להימשך שבוע או שבועיים. כשמגדילים את המינון, עלולה להיות אותה תקופת הסתגלות. מדיה וקבצים בנושא גואנפצין בוויקישיתוף קורנפלד, ווטסון, היגאשי, קונטי , גארפילד, דורסי (אפריל 2013). "השפעת ה- FDA על תרופות לקשב וריכוז https://www.meuhedet.co.il/media/3163/guanfacine-hcl-heb-1115.pdf https://www.drugs.com/mtm/guanfacine.html הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דמויי-וומבט

דמויי-וומבט (שם מדעי: Vombatiformes) היא תת-סדרה מסדרת הקנגוראים החיים ביבשת אוסטרליה. רוב המשפחות בסדרה נכחדו ונותרו ממנה רק 4 מינים בשתי משפחות: קואליים - בה המין קואלה ווומבטיים - בהם המינים וומבט מצוי, וומבט שעיר-אף דרומי ווומבט שעיר-אף צפוני. מינים אלה צמחוניים לחלוטין ומראם מגושם מעט. רבים מהם כמו הקואלות ישנים הרבה מזמנם, מה שעוזר להם לעכל את העלים הדלים בקלוריות. בעבר היו משפחות גדולות מאוד מהקבוצה ובהם הגדול שבכל הכיסאים - הדיפרוטודון שהגיע למשקל 2,700 ק"ג - כמו קרנף. היו ביניהם גם טורפים גדולים כמו אריה הכיס הנכחד. משפחה וומבטיים (Vombatidae) - בה 2 סוגים משפחה קואליים (Phascolarctidae) - בה שרדה רק הקואלה (Phascolarctos cinereus) משפחה Ilariidae - נכחדה משפחה Maradidae - נכחדה משפחה מוקפירניים (Mukupirnidae) - נכחדה משפחה Wynyardiidae - נכחדה משפחה אריות כיס (Thylacoleonidae) - נכחדה משפחה Palorchestidae - נכחדה משפחה דיפרוטודוניים (Diprotodontidae) - נכחדה מדיה וקבצים בנושא דמויי-וומבט בוויקישיתוף דמויי-וומבט, באתר ITIS (באנגלית) דמויי-וומבט, באתר Animal Diversity Web (באנגלית) דמויי-וומבט, באתר האנציקלופדיה של החיים (באנגלית)
ברנד שניידר (נהג מרוצים)

ברנד שניידר (בגרמנית: Bernd Schneider, נולד ב-20 ביולי 1964) הוא נהג מרוצים גרמני. התחרה במשך 18 עונות באליפות גרמניה לרכבי תיור, בה זכה 5 פעמים בתואר האליפות. בנוסף, זכה באליפות הבינלאומית למכוניות תיור (1995) ובאליפות ה-GT ‏ (1997). במהלך השנים השתתף בתעשה מרוצי פורמולה 1, אך לא צבר נקודות. התחרה 3 פעמים במרוץ 24 השעות של לה מאן, אך לא הצליח לסיים אף פעם את התחרות. ברנד נקרא על שמו של ברנד רוזמאייר, נהג המרוצים הגרמני שזכה באליפות אירופה לנהגי מרוצים בשנת 1936. את דרכו בעולם המרוצים עשה במרוצי קארטינג בהם השתתף מילדות. בשנת 1980 זכה באליפות גרמניה. שנתיים לאחר מכן היה שותף לזכייה של נבחרת גרמניה באליפות אירופה. בשנת 1983 זכה באליפות אפריקה. ברנד לקח חלק במספר אליפויות פורמולה פורד בגרמניה וברחבי אירופה. בשנת 1986 הצטרף לאליפות הפורמולה 3 הגרמנית. שנה לאחר מכן זכה בתואר האליפות. הצלחתו משכה את תשומת הלב של אריך זקובסקי, שהחתים אותו כנהג בקבוצת זקספיד (Zakspeed), שהתחרתה באליפות הפורמולה 1. הקבוצה לא רשמה הצלחה מיוחדת על מסלול המרוצים. במהלך העונות 1988 ו-1989 הצליח לעבור את שלבי הדירוג רק בתשעה מרוצים מתוך 32. הוא הצליח לסיים רק שני מרוצים ולא צבר נקודות. בעונת 1990 עבר להתחרות עבור קבוצת Arrows, אך עזב את הקבוצה לאחר מרוץ אחד בלבד ועבר להתחרות באליפות העולם למכוניות ספורט, כשהוא נוהג בפורשה. במהלך השנים השתתף במספר מרוצים במסגרת אליפות גרמניה למכוניות תיור. בשנת 1992 עבר להתחרות באליפות באופן מלא כנהג בקבוצת מרצדס. את עונת הבכורה סיים במקום השלישי. בשנת 1995 זכה באליפות הגרמנית ובאליפות הבינלאומית, שהתקיימה במקביל. בין השנים 1997 עד ל-1999 לא התקיימה האליפות הגרמנית. בשנים אלה התחרה באליפות ה-GT שאורגנה על ידי הפדרציה הבינלאומית לרכב (FIA). בעונתו הראשונה ניצח שישה מרוצים וזכה באליפות. שנה לאחר מכן ניצח חמישה מרוצים יחד עם חברו לקבוצה מארק ובר, אך השניים סיימו במקום השני. בשנים 1998 ו-1999 התחרה עבור מרצדס במרוץ 24 השעות של לה מאן, אך לא סיים את המרוץ. האליפות חזרה לפעילות בשנת 2000. שניידר זכה בתואר האליפות בשלוש מארבע השנים שלאחר מכן (2000, 2001, 2003). בשנת 2002 סיים במקום השני. בשנת 2006 זכה באליפות נוספת. באוקטובר 2008 הודיע על פרישה בסיום אותה עונה. לאחר הפרישה השתתף במספר מרוצי סיבולת. בשנת 2013 השתתף וניצח את מרוץ 24 השעות של דובאי, מרוץ 12 השעות של באת'ורסט, מרוץ 24 השעות של נורבורגרינג ומרוץ 24 השעות של ספא. בשנים 2015 ו-2016 התחרה בסבב מרוצי בלאנקפיין GT ספרינט קאפ (Blancpain GT Series Sprint Cup). מדיה וקבצים בנושא ברנד שניידר בוויקישיתוף ברנד שניידר, ברשת החברתית אינסטגרם ברנד שניידר, באתר DriverDB לנהגי מרוצים בשנת 1995 התקיימו 12 מרוצים באליפות הגרמנית ו-10 מרוצים שהתקיימו ברחבי אירופה, כחלק מעונת הבכורה של אליפות העולם למכוניות תיור, שאורגנה על ידי FIA.‏ בשתי האליפויות השתתפו אותם נהגים, באותם כלי רכב Schneider to retire after Hockenheim, Autosport, 21 October 2008
שכווי אירופי

שֶׂכְוִוי אירופי (שם מדעי: Lagopus lagopus), הוא מין של שכווי מהסוג שכווי לבן המצוי באזורים הצפוניים של אמריקה הצפונית ושל אירואסיה בשטחי הטונדרה. אורכו של השכווי 35–44 סנטימטרים, אורך מוטת כנפיו 60–65 סנטימטרים ומשקלו 430–810 גרם. השכווי מחליף את נוצותיו בחורף ללבן, למעט קצוות ראשו וזנבו, ובקיץ משיב אותם לצבעם החום המנומר. הנקבות יותר קטנות מהזכרים וצבען בהיר יותר. הן גם מחליפות את צבען לחום מוקדם מהזכרים. שכווי זה נודד ברחבי הטונדרה בחיפוש אחר נצרים ועלים צעירים וכן אחרי זרעים, פירות יער וחרקים. לשכווים הצעירים טורפים רבים כמו שועלים ועופות דורסים, ולכן הם חייבים ללמוד לעוף במהירות. Lagopus lagopus alascensis Lagopus lagopus albus Lagopus lagopus alexandrae Lagopus lagopus alleni Lagopus lagopus lagopus Lagopus lagopus leucopterus Lagopus lagopus muriei Lagopus lagopus scoticus Lagopus lagopus ungavus מדיה וקבצים בנושא שכווי אירופי בוויקישיתוף שכווי אירופי, באתר ITIS (באנגלית) שכווי אירופי, באתר NCBI (באנגלית) שכווי אירופי, באתר Animal Diversity Web (באנגלית) שכווי אירופי, בבסיס הנתונים ARKive (באנגלית) שכווי אירופי, באתר GBIF (באנגלית) שכווי אירופי באתר הרשימה האדומה של IUCN * קיליאן מולארני, לארס סוונסון, דן צטרסטרום, פיטר ג'. גרנט, (עריכה בעברית: דן אלון, ד"ר יוסי לשם, ד"ר אבי ארבל), לקסיקון מפה: הציפורים - המדריך השלם לציפורי אירופה וישראל, מפה הוצאה לאור, 2003
פארק בנט

פארק בנט (אנגלית: Bennett Park) הוא פארק ציבורי הממוקם בשכונת וושינגטון הייטס ברובע מנהטן שבעיר ניו יורק. הפארק ממוקם בנקודה הגבוהה ביותר באי מנהטן (80.8 מטרים מעל פני הים). נקודה זו מצוינת בציון אבן המצויה בפארק. במקום בו עומד הפארק עמדה בתקופת מלחמת העצמאות של ארצות הברית מצודת וושינגטון, בו הצליחו כוחות המתיישבים למנוע את התקדמות הכוחות הבריטיים במשך זמן רב בשנת 1776. מדיה וקבצים בנושא פארק בנט בוויקישיתוף פורט וושינגטון - הנקודה הגבוהה במנהטן מידע היסטורי על הפארק
אוליבר טוויסט (סרט, 1916)

אוליבר טוויסט (באנגלית: Oliver Twist) הוא סרט אילם אבוד משנת 1916 המבוסס על הרומן הידוע של צ'ארלס דיקנס "אוליבר טוויסט". את הסרט הפיק ג'סי לסקי והפיצה חברת סרטי פרמאונט. במאי הסרט הוא ג'יימס יאנג. הסרט מבוסס על הרומן ועל גרסה בימתית שהועלתה בברודוויי ב-1912. מארי דורו גילמה את אוליבר בברודוויי בשנת 1912 וזכתה לשבחים רבים. היא נבחרה על ידי לסקי לשחק באותו תפקיד בסרט הקולנוע. במחזה גילמו את ננסי, פייגין וביל סייקס קונסטנס קולייר, נאט סי גודוויין ולין הארדינג בהתאמה. אלסי ג'יין וילסון ששיחקה בתפקיד משנה במחזה גילמה את דמותה של ננסי בסרט. וילסון ודורו היו השחקנים היחידים שהופיעו במחזה וגם בסרט זה. לפני גרסה זו הופקה ארבעה עיבודים שלר הרומן: ב-1907, 1909 ושני סרטים ב-1912. ב-1922 הופק אוליבר טוויסט עיבוד נוסף של הספר, סרט אילם בכיכובם של לון צ'ייני וג'קי קוגן. מארי דורו – אוליבר טוויסט טולי מרשל – פייגין הוברט בוזוורת' – ביל סייקס ריימונד הטון – ג'ק הוקינס, "ארטפול דודג'ר" ג'יימס ניל – מר בראונלו אידית' צ'פמן – גברת בראונלו אלסי ג'יין וילסון – ננסי הארי רטנברי – מר באמבל קארל סטוקדייל – מונקס ו. ס. ואן דייק – צ'ארלס דיקנס מדיה וקבצים בנושא אוליבר טוויסט בוויקישיתוף "אוליבר טוויסט", במסד הנתונים הקולנועיים IMDb (באנגלית) "אוליבר טוויסט", במסד הנתונים הקולנועיים KinoPoisk (ברוסית) תמונת סטילס מתוך הסרט משמאל לימין: מארי דורו, טולי מרשל, הוברט בוזוורת', ריימונד הטון Oliver Twist at silentera.com Oliver Twist as produced on Broadway at both the New Amsterdam and Empire Theatres, February 26, 1912 to May 1912; IBDb.com
CWS T-1

CWS T-1 היא מכונית משפחתית גדולה, 4 דלתות, אשר יוצרה על ידי יצרנית הרכב והאופנועים "Centralne Warsztaty Samochodowe" הפולנית, בוורשה, בין השנים 1927–1931. דגם ה-"CWS T-1" היה הרכב הראשון שיוצר בפולין. דגם ה-"CWS T-1" תוכנן, עוצב ויוצר על ידי מהנדס הרכב הפולני "Tadeusz Tański" נבנו כ-500 יחידות. דגם ה-"CWS T-1" יוצר במספר תצורות כולל "טנדר". משנת 1930 יוצר הדגם בתצורת אמבולנס. סדאן טורפדו (Kareta) (6 נוסעים) קבריולה (6 נוסעים) אמבולנס (יוצר משנת 1930) טנדר (כושר העמסה - 500 ק"ג). דגם "טורפדו" - מכונית CWS T-1 דגם "Kareta" מכונית CWS T-1 מכונית "CWS T-1" - קבריולה סיימאק דגם CWS T-1 - תמונות (classiccarcatalogue) מדיה וקבצים בנושא CWS T-1 בוויקישיתוף דגם CWS T-1 (7:11 דקות), יו-טיוב דגם CWS T-1 (1:34 דקות), יו-טיוב מכוניות CWS T-1 Samochód CWS T-1". old.timer.pl. 2003-08-07. Retrieved 2016-12-07. מכונית CWS T-1polskie-auta.pl/stara/cws3 מכונית CWS T-1cwst1.pl
קליאצ'נובו

קליאצ'נובו או קליצ'אנב (באוקראינית: Клячаново; בהונגרית: Klacsanó, "קלצ'נו"; ביידיש: קליטשאנעף או קליטשאניף) הוא כפר במחוז משנה מוקצ'בו במחוז זקרפטיה שבאוקראינה. הכפר שוכן בקרבת העיר מוקצ'בו (10 ק"מ מערבה מהעיר). אוכלוסיית הכפר מנתה 1,905 במפקד של שנת 2001. השם קליאצ'נובו מוזכר לראשונה בשנת 1475. בשנת 1910 היו בקליאצ'נובו 1,099 תושבים: 62 הונגרים, 211 גרמנים ו-825 רותנים; החלוקה לפי דתות הייתה: 189 קתולים, 681 יוונים-קתולים, ו-241 יהודים. בשנות המלחמה המאוחרות הועברו יהודי קליאצ'נובו לגטו מונקאץ' (מוקצ'בו), וב-1944 גורשו לאושוויץ, בתאריך ב' סיון ה'תש"ד. "קליאצ'נובו", באתר JewishGen (באנגלית) ראו: נטע שלמה שליסל, גירסא דינקותא, בלאט ל"ב: "יצחק מנחם גרוס, קליטשאנעף" ראו: בית ועד לחכמים, תרפ"ד: קליטשאניף ראו במאגר המרכזי של שמות קרבנות השואה, תוצאות חיפוש עבור הכפר Kliczanow. שימו לב לצורות הרבות והמגוונות לאיות השם של הכפר, בתוצאות אלו. להלן גם כמה דוגמאות מדפי עדויות אלו: עדותו של שלום ברקוביץ, עדות צבי נוימן, עדות דב נוימן ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
סיימאק

CWS T-1 (בפולנית: Smyk) היא מכונית מיקרו, דלת 1 קדמית, 4 נוסעים, אשר יוצרה על ידי יצרנית הרכב הפולנית "Biuro Konstrukcji Przemysłu Motoryzacyjnego", בווארשה, בין השנים 1957–1959. גוף דגם ה"סיימאק" נבנה על ידי מהנדס הרכב הפולני "Andrzej Zgliczyński", במשותף עם מהנדס הרכב הפולני "Janusz Zygadlewicz". 1 דלת קדמית - נפתחת גלגל רזרבי - תלוי בימין הדלת (פנימי) (ראו תמונה) 4 נוסעים מנוע אחורי סיימאק סיימאק סיימאק סיימאק (מבט מאחור) סיימאק - מבט לתא הנהג סיימאק סיימאק (מבט מאחור) סיימאק סיימאק (מבט מאחור) סיימאק CWS T-1 PZInż לוקס-ספורט 403 מיקרוס MR-300 מדיה וקבצים בנושא סיימאק בוויקישיתוף דגם סיימאק (ראו בסרטון מנגנון דלת קדמית נפתחת) (2:08 דקות), יו-טיוב סיימאק (מכונית) (2:03 דקות), יו-טיוב סיימאק - תמונה (automobile-catalog) סיימאק protauta45.republika דגם "סיימאק" gtue-oldtimerservice.de/automobil/marke/SMYK סיימאקmuzeumtechniki.eu/zbiory סיימאק - מכונית קטנה מיוצרת בפוליןworldofcars.blox.pl/2013/07/SFM-Smyk-B30-polski-mikrosamochod
מלון גרנד הוטל (סופוט)

מלון גרנד הוטל סופוט, פולין, נבנה בשנים 1924–1927 בדנציג בעלות של 20 מיליון גילדן של דנציג (אנ') ונחשב אז למפואר ביותר בעיר. שמו אז היה מלון קזינו (Kasino Hotel). המלון שוכן לחופי מפרץ גדנסק במרכז עיירת הנופש סופוט, ובשנים האחרונות עבר שיפוץ מקיף. בשנת 2007 הוקם במלון ספא בשם "Grand Spa" על ידי חברת Algotherm במטרה לשמר את ההיסטוריה העירונית כאתר נופש וספא. כיום (2017) המלון שייך לרשת סופיטל. ברבות השנים התארחו במלון שועי עולם ומפורסמים רבים. ביניהם גם שארל דה גול, אלפונסו השלושה עשר מלך ספרד, פידל קסטרו, אדולף היטלר, ולדימיר פוטין, איגנץ מושצ'יצקי נשיא פולין, זמרים, שחקנים וידוענים רבים. מדיה וקבצים בנושא מלון גרנד הוטל בוויקישיתוף אתר האינטרנט הרשמי של מלון גרנד הוטל ההיסטוריה של המלון (באנגלית) רישום אירוחו של היטלר במלון, באתר bundesarchiv
PZInż לוקס-ספורט 403

PZInż לוקס-ספורט 403 (בפולנית: PZInż 403 Lux-Sport) היא מכונית משפחתית גדולה, אשר יוצרה על ידי יצרנית הרכב הצבאית- פולנית Państwowe Zakłady Inżynierii , בוורשה, בשנת 1936. יצרנית הרכב הפולנית "Państwowe Zakłady Inżynierii" ייצרה טנקים, משאיות, כלי־רכב, ואופנועים לשירות הצבא הפולני, וגם לצורכי השוק האזרחי. דגם "PZInż לוקס-ספורט 403" היה קרוי גם "PZInż 403 LS". השרות הבולאי הפולני הנפיק בול, עליו מתנוססת תמונה "PZInż לוקס-ספורט 403" בערך של 15 זלוטי. דגם PZInż לוקס-ספורט 403 מנוע "PZInż לוקס-ספורט 403" (V8 צילינדרים) שלדת דגם "PZInż לוקס-ספורט 403" שלדת דגם "PZInż לוקס-ספורט 403" CWS T-1 סיימאק זאווארט לאופרד 6 ליטר רודסטר דגם "PZInż לוקס-ספורט 403" , wp.pl (בפולנית) מדיה וקבצים בנושא PZInż לוקס-ספורט 403 בוויקישיתוף דגם PZInż לוקס-ספורט 403, סרטון באתר יוטיוב יצרנית כלי הרכב הצבאית "(Państwowe Zakłady Inżynierii (PZInż", revolvy דגם PZInż לוקס-ספורט 403, smartage.pl דגם PZInż לוקס-ספורט 403, polskie-auta.pl (בפולנית) דגם "PZInż לוקס-ספורט 403" על בול פולני, autokult
יוספי

האם התכוונתם ל... אופירה ורוית יוספי – צמד מוזיקלי ישראלי יחיאל מיכאל יוספי – מורה רוחני יוסף יוספי – פוליטיקאי אלג'יראי לידור יוספי – זמר ישראלי עמנואל יוספי – ממייסדיי רמת גן יוסף (פירושונים)
דונלד הרינגטון

דונלד דאגלס הרינגטון (22 בדצמבר 1935 - 7 בנובמבר 2009) היה סופר ואמן אמריקאי. כל הרומנים שכתב, מלבד הראשון, קשורים או מתרחשים בעיירה הבדיונית "סטיי מור" ("Stay More") בהרי אוזרק בארקנסו, המבוססת על העיירה דרייקס קריק, בה שהה הרינגטון בעונות הקיץ בילדותו. הרינגטון נולד וגדל בליטל רוק, ארקנסו. הוא איבד את מרבית שמיעתו בגיל 12 בעקבות מחלת דלקת קרום המוח. כילד קלט וזכר את אוצר המילים ואופני ההבעה של שוכני האוזרק אותם הביא לידי ביטוי בספריו. חרף חרשותו עסק בבגרותו בהוראה. למרות שהתכוון מצעירותו להיות סופר, מסלול לימודיו וקריירת ההוראה שלו היו באמנות ובהיסטוריה של האמנות. הוא לימד היסטוריה של האמנות בניו יורק, ניו אינגלנד ודקוטה הדרומית ולאחר מכן חזר לאוניברסיטת ארקנסו בפאייטוויל, האלמה מאטר שלו, בה לימד 22 שנה עד פרישתו ב-1 במאי 2008. אנטרטיינמנט ויקלי כינה אותו "סופר הגדול ביותר שאמריקה לא מכירה". הסופר והמבקר פרד צ'אפל אמר עליו: "דונלד הרינגטון הוא לא סופר לא מוכר. הוא יבשת לא נודעת". הסופר ג'יימס סאליס כתב בהבוסטון גלוב: "הספרים של הרינגטון הם יחידים במינם - גוף העבודות המשונה והמקורי ביותר בספרות האמריקאית בת זמננו." הרינגטון נפטר מדלקת ריאות לאחר מחלה ממושכת, ב-7 בנונבמבר 2009 בספרינגדייל. ספריו יצאו לאור בהוצאת טובי. שלושה מספריו תורגמו לעברית על ידי אסף גברון: "הארכיטקטורה בחבל האוזרק בארקנסו", "כשהמלאכים נחים", "מקהלת העצים". ב-2013 הפיק בריאן וולטר סרט ביוגרפי אודותיו: "סטיי מור: העולם של דונלד הרינגטון", המבוסס על ראיונות עם הרינגטון ואשתו בין השנים 2006-2007. הסרט מופץ על ידי ההוצאה לאור של אוניברסיטת ארקנסו. Enduring ‏(2009) Farther Along‏ (2008) The Pitcher Shower ‏(2005) With‏(2004) Thirteen Albatrosses ‏(or, Falling off the Mountain)‏ (2002) When Angels Rest‏ (1998) Butterfly Weed‏ (1996) Ekaterina‏ (1993) The Choiring of the Trees‏ (1991) The Cockroaches of Stay More‏ (1989) Let Us Build Us a City‏ (1987) The Architecture of the Arkansas Ozarks‏ (1975) Some Other Place. The Right Place.‏ (1972), עובד לסרט ‏ Return ‏ (1985) Lightning Bug‏ (1970) The Cherry Pit‏ (1965) פרס אוקספורד האמריקאי למפעל חיים על תרומה לספרות דרום ארצות הברית, 2006 פרס רוברט פן וורן לספרות בדיונית, 2003 היכל התהילה של סופרי ארקנסו, 1996 פרס פורטר על הצטיינות ספרותית, 1987 דונלד הרינגטון, ברשת החברתית Goodreads אתר האינטרנט הרשמי של דונלד הרינגטון שירי לב-ארי, הסופר הגדול ביותר שאמריקה לא מכירה, באתר ynet, 24 באוקטובר 2009 איימן סיכסק, הארכיטקטורה היא רק תירוץ, באתר ynet, 5 ביוני 2007 הסופר דונלד הרינגטון הלך לעולמו, באתר ynet, 8 בנובמבר 2009 "Stay More: The World of Donald Harington ‏(2013)", במסד הנתונים הקולנועיים IMDb (באנגלית)